A matematikusok szerint Spanyolország nyer
Egy hálózatelméleti matematikai modell szerint – akárcsak Paul, a polip szerint is - Spanyolország nyeri a vb-t.
Az elmúlt pár napban se szeri se száma a jóslatoknak. A tudományosságot teljesen nélkülöző tippeket Paultól és a maláj papagájtól Manitól is kaphattunk. Most egy egészen tudományos módszerről érkezett híradás.

Londoni matematikusok állították össze azt a folyamatábrát, amely szemlélteti, hogyan folyik a labda egy csapaton belül. A hálózatelméleti modellben minden játékos kap egy súlyozott értéket, amely minél nagyobb, annál fontosabb a hálózatban.

Lehet ellenőrizni így volt-e?

Ennek megfelelően az ábra megmutatta, hogy a spanyolok rengeteget passzolnak, közel 40 százalékkal többet mint a németek és dupla annyit mint a hollandok. Ennek gyakorlati jelentőségét Villa játékán szemléltették, aki 37 passzt kap egy meccs során, többet mint bármely más csapat hasonló poszton játszó játékosa.

A kutatók gyorsan kielemezték az angol csapat gyenge támadójátékát is és annyit állapítottak meg, hogy Rooney ugyan háromszor annyi passzt kapott mint Defoe, de éppen ezért könnyebb volt levédekezni is.
foci-vb 2010